

**Pályázati kiírás**

**„Az Európai Vállalkozásfejlesztési Díj”** felhívás Európa-szerte megkeresi a vállalkozásfejlesztéssel foglalkozó szervezetek, és a vállalkozások legsikeresebb kezdeményezéseit, méltatja és bemutatja a legjobb gyakorlatokat, felhívja a figyelmet a vállalkozás, mint létforma hozzáadott értékeire, valamint inspirálja a potenciális jelölteket.

A Díj hat kategóriában nyerhető el:

1. **A vállalkozói kedv ösztönzése**

Olyan nemzeti, regionális vagy helyi szintű kezdeményezések számára nyújt elismerést, amelyek népszerűsítik a vállalkozói gondolkodásmódot, különösen a fiatalok és a nők körében.

1. **A vállalkozói ismeretek növelése**

Azokat a nemzeti, regionális vagy helyi szintű kezdeményezéseket díjazza, amelyek a vállalkozói, vezetői és munkavállalói készségek fejlesztését célozzák meg.

1. **A digitális átállás támogatása**

Azon projekteket díjazza, melyek a vállalkozások digitális átállását segítik elő, lehetővé téve számukra bármilyen digitális technológia, termék és szolgáltatás fejlesztését, forgalmazását és használatát.

1. **Az üzleti környezet fejlesztése és a vállalkozások külpiacra lépésének elősegítése**

Elismerésben részesíti azokat a nemzeti, regionális vagy helyi szintű innovatív intézkedéseket és kezdeményezéseket, amelyek bizonyítják, hogy Európa a legalkalmasabb hely arra, hogy a vállalkozások elinduljanak, működjenek, növekedjenek és terjeszkedjenek a belső piacon, közelebb hozzák a vállalkozásokhoz a jogalkotási és közigazgatási folyamatokat, szorgalmazzák a „*Gondolkodj először kicsiben*” elv megvalósítását a kis- és középvállalkozások érdekében.

1. **A fenntartható átállás ösztönzése**

Azoknak a nemzeti, regionális vagy helyi szintű intézkedéseknek és kezdeményezéseknek nyújt elismerést, amelyek támogatják a fenntartható átállást, és támogatják a fenntartható megoldások – a körforgásos gazdaság, a klímasemlegesség, a tiszta energia, az erőforrás-hatékonyság és a biológiai sokszínűség – előmozdítását, például fenntartható készségfejlesztés és partnerkeresés, valamint finanszírozás révén.

1. **Vállalkozás a társadalmi esélyegyenlőségért**

A kategória keretében lehetőség nyílik állami szervezetek, a köz- és magánszféra közötti partnerségek, illetve az idei évben a kkv-k[[1]](#footnote-1) számára is a pályázat benyújtására olyan nemzeti, regionális vagy helyi szintű kezdeményezéseikkel, amelyek támogatják a kis- és középvállalkozások társadalmi szerepvállalását. Ezáltal a projektek segítik a hátrányos helyzetű csoportok – mint a munkanélküliek, különösen a tartósan munkanélküliek, a legális bevándorlók, a fogyatékkal élők, vagy etnikai kisebbségből származók – számára a vállalkozói szellem megerősítését.

**A nemzetközi Zsűri Fődíját,** amely bármely kategóriából kikerülhet, az a pályázat kapja meg, amely Európa legkreatívabb és leginspirálóbb vállalkozói kezdeményezésének bizonyul.

A felhívásban az uniós tagállamok hatóságai, szervezetei, valamint a COSME programban résztvevő társult országok vehetnek részt.

* A támogatható szervezetek közé tartoznak a nemzeti szervezetek, az érdekképviseletek, a nonprofit szervezetek, az önkormányzatok, a régiók, de a hatóságok és vállalkozások közötti együttműködés keretében szervezett programokkal is részt lehet venni. A hatodik, “*Vállalkozás a társadalmi esélyegyenlőségért*” nevű kategóriában kkv-k is pályázhatnak. Fontos, hogy a kezdeményezések jól működő, színvonalas, nemzetközi szinten is értékelhető vállalkozásfejlesztési programok legyenek.
* A határokon átnyúló kezdeményezéseket is elfogadják, amennyiben azokat az összes érintett ország konzorciumi tagjai közösen nevezik.
* Amennyiben a fenti célcsoportok valamelyikébe tartozik, és olyan sikeres kezdeményezést működtet, amely erősíti a térség gazdasági életét, akár nemzeti, regionális vagy helyi szinten, akkor biztatjuk a részvételre!

A díj elbírálása két fordulóban történik. A hazai fordulóban két pályázó kerül elismerésre, akik ezt követően jelölésre kerülnek a Díj európai szakaszába. Az európai nyerteseket egy nemzetközi szinten is elismert tagokból álló zsűri választja ki. Az ünnepélyes eredményhirdetésre 2023 novemberében kerül sor, Spanyolországban.

**A pályázatok beküldésének határideje: 2023. május 31.**

Európai forduló kezdete: 2023. július 21. A határidő betartása a nemzeti koordinátor feladata.

A Díjjal és a nevezéssel kapcsolatos további információk az alábbi honlapon érhetők el: [https://ec.europa.eu/growth/smes/supporting-entrepreneurship/european-enterprise-promotion-awards\_en](https://eur05.safelinks.protection.outlook.com/?url=https%3A%2F%2Furldefense.com%2Fv3%2F__https%3A%2Feur05.safelinks.protection.outlook.com%2F%3Furl%3Dhttps*3A*2F*2Fec.europa.eu*2Fgrowth*2Fsmes*2Fsupporting-entrepreneurship*2Feuropean-enterprise-promotion-awards_en%26data%3D04*7C01*7C*7Cf9aee053de544fd44d8108d9d9b4b905*7Ca1db6ace56844d098ea25b498ffbdf22*7C0*7C0*7C637780192503661080*7CUnknown*7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0*3D*7C3000%26sdata%3DemMbeRNwRn5DGl6ziG4tGIIOe*2FVD5yAQOr9WUKhnS*2B0*3D%26reserved%3D0__%3BJSUlJSUlJSUlJSUlJSUlJSUlJSUl!!DOxrgLBm!TSq7tv4LtHJr_rdVWPSypSyxJ3YZfZPBR_aZcMgC8rG-CqV6w-ni-Ei2mFAo0TY__DUMOA%24&data=04%7C01%7C%7Ccb30d6f5b1fa454129b508d9d9c29f00%7Ca1db6ace56844d098ea25b498ffbdf22%7C0%7C0%7C637780252200736681%7CUnknown%7CTWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0%3D%7C3000&sdata=CSKImKZgMYGdbb9GcVaYo%2FO%2BNfgWV7rcbz29Eg77b2s%3D&reserved=0)

**További felvilágosítás a nemzeti kapcsolattartóktól kérhető:**

**E-mail:** Török Anikó és Kretz Ádám ([kkv@gfm.gov.hu](mailto:kkv@gfm.gov.hu))

**Telefon:** +36 (1) 795-1676 és +36 (1) 896-5982

**Postai cím:** Gazdaságfejlesztési Minisztérium,

Vállalkozásfejlesztési Főosztály,

1011 Budapest, Vám utca 5-7.

----------

**Az Európai Vállalkozásfejlesztési Díj az Európai Bizottság**

**Belső Piaci, Ipar-, Vállalkozás- és Kkv-politikai Főigazgatóságának kezdeményezése**

1. <https://single-market-economy.ec.europa.eu/smes/sme-definition_en> [↑](#footnote-ref-1)